**NÕUDED RALLITREENINGU OHUTUSELE**

* Rallitreeningule tuleb määrata ohutusülem, kes on vastutav kogu rallitreeningu ohutuse eest ja korraldab vajaliku ohutusvarustuse ja -meeskonna ning kiirabi kohaloleku.
* Rallitreeningule tuleb koostada ohutusplaan.

**Nõuded rallitreeningu ohutusplaanile:**

1. Ohutusplaan peab kirjeldama kõiki rallitreeningu ohutuks läbiviimiseks vajalikke valdkondi sealhulgas võistlejate ja vabatahtlike ning ametnike ohutust sh:
   1. Rallitreeningu ajakava
   2. Vastutavate ametiisikute ja rajajulgestajate nimekirja koos telefoninumbritega.
   3. Kogu rallitreeninguks kasutatava raja detailset kaarti.
   4. Treeninglõigu stardi- ja finišiala asukohti ning koordinaate.
   5. Rallitreeningu üldist ohutusplaani (legendi või kaardi vormis), kus on ära toodud:

* rajajulgestajate ja rajasulgejate arv, nende positsioonid, positsioonide numbrid, jooksev kilometraaž (distants) stardist ja positsioonide vahelised kaugused;
* raadiosidepunktide asukohad;
* ohutuslintidega suletud teeotsad;
* tähistatud keelualad
* muud märkused.

1. Enne rajajulgestajate positsioonidele paigutamist peab rallitreeningu ohutusülem teostama nende instrueerimise, mis sisaldab järgmist:
   1. Jagama selgitusi rajajulgestajate isikliku ohutuse tähtsusest.
   2. Edastama ohutusalase informatsiooni, mis tuleneb rajajulgestaja konkreetsest positsioonist. Rajajulgestaja peab ise alati asuma ohutus kohas. Ta ei tohi seista keelualas alates hetkest, mil rallitreeningul alustatakse sõitmisega. Julgestaja võib rajal liikuda lahendamaks ohutusega seotud probleeme, seejuures jälgides iseenda turvalisust.
   3. Kõikidel rajajulgestajatel peavad olema rallitreeningu korraldaja ja ohutusülema kontaktid ja telefoninumber.
   4. Rajajulgestaja peab olema informeeritud kui auto stardib katsele.
   5. Rajajulgestaja ei tohi oma positsioonil olles istuda.
   6. Tutvustama rajajulgestajatele esmast tegevust õnnetuse korral.
2. Kiirabi/esmaabi

3.1. Kiirabi peab olema kohal enne rallitreeningu algust.

3.2. Kui rallitreeningust võtab osa rohkem kui üks auto, tuleb kiirabiauto paigutada peale stardijoont, et vältida kiirabiauto blokeerumist stardikoridoris starti ootavate autodega.